Nafarroako Parlamentuko Mahaiak, 2021eko urtarrilaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Buil García jaunak aurkezturiko interpelazioa, alarma-egoerak polarizazio soziopolitiko gero eta handiagoan dauzkan eraginei buruzkoa eta herritarren harremanetan dituen ondorioei buruzkoa.

**2.** Interpelazio hori Osoko Bilkuran izapidetzea.

**3.** Nafarroako Parlamentuko Aldizkari Ofizialean argitara dadin agintzea.

Iruñean, 2021eko urtarrilaren 18an

Lehendakaria: Unai Hualde Iglesias

INTERPELAZIOAREN TESTUA

Nafarroako Podemos Ahal Dugu foru parlamentarien elkarteari atxikitako foru parlamentari Mikel Buil Garcíak, Legebiltzarreko Erregelamenduan xedatuaren babesean, honako interpelazio hau aurkezten du:

Bizikidetza demokratikoaren eta aniztasun politikoaren arloko politika orokorrari buruzko interpelazioa, Nafarroako Gobernuari zuzendua. Alarma-egoerak polarizazio soziopolitiko gero eta handiagoan dauzkan eraginei buruzkoa eta herritarren harremanetan dituen ondorioei buruzkoa. Ikuspegia eta horri heltzeko neurriak.

Iruñean, 2021eko urtarrilaren 14an

Foru parlamentaria: Mikel Buil García